จุฬาฯ พบนิสิต ป่วยโควิด-19 เพิ่มเป็นรายที่ 2 เร่งตามคนใกล้ชิด
จุฬาลงกรณ์มหาวิทยาลัย ประกาศ พบนิสิตป่วยโควิด-19 เพิ่มเป็นรายที่ 2 เร่งตามคนใกล้ชิด พร้อมปิดคณะนิเทศศาสตร์ ทำความสะอาด ฆ่าเชื้อศาสตราจารย์ นายแพทย์ ดร.นรินทร์ หิรัญสุทธิกุลประธานคณะกรรมการศูนย์ปฏิบัติการภาวะฉุกเฉินไวรัสโคโรนา 2019จุฬาลงกรณ์มหาวิทยาลัย ได้รับแจ้งจากศาสตราจารย์ ดร.ปาริชาต สถาปิตานนท์ คณบดีคณะนิเทศศาสตร์ จุฬาลงกรณ์มหาวิทยาลัย ว่ามีนิสิตของคณะฯ 1 คนติดเชื้อไวรัสโคโรนา 2019 (COVID–19) หลังจากที่ได้รับการยืนยันผลการตรวจจากห้องปฏิบัติการโรงพยาบาลเอกชนแห่งหนึ่ง ขณะนี้ นิสิตคนดังกล่าวได้เข้ารับการรักษาพยาบาลที่โรงพยาบาลจุฬาลงกรณ์ สภากาชาดไทยเป็นที่เรียบร้อยแล้วซึ่งทางคณะนิเทศศาสตร์ ได้ดำเนินการตามแนวทางปฏิบัติที่ทางมหาวิทยาลัยกำหนดไว้ ในกรณีพบผู้ติดเชื้ออย่างเคร่งครัด พร้อมเก็บข้อมูลผู้สัมผัสใกล้ชิดผู้ป่วย สถานที่ที่ไป และกิจกรรมในช่วง 14 วันก่อนแสดงอาการ และนำส่งประธานคณะกรรมการศูนย์ปฏิบัติการภาวะฉุกเฉินไวรัสโคโรนา 2019 ภายใน 24 ชั่วโมง ตลอดจนได้ปิดสถานที่ทำการของคณะฯ และทำความสะอาด ฆ่าเชื้อโรค และอบโอโซนอาคาร ซึ่งเป็นพื้นที่สัมผัสทั้งหมดนอกจากนี้ ทางคณะกรรมการศูนย์ปฏิบัติการภาวะฉุกเฉินไวรัสโคโรนา 2019 ได้เริ่มดำเนินการติดตามผู้สัมผัสใกล้ชิดกับนิสิตคนดังกล่าว เพื่อประเมินความเสี่ยงต่อการติดเชื้อ และให้คำแนะนำต่อไป.
จุฬาลงกรณ์มหาวิทยาลัย ประกาศ พบนิสิตป่วยโควิด-19 เพิ่มเป็นรายที่ 2 เร่งตามคนใกล้ชิด พร้อมปิดคณะนิเทศศาสตร์ ทำความสะอาด ฆ่าเชื้อ 
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,จุฬาลงกรณ์,นักศึกษาติดโควิด-19,ไฮไลต์ไวรัสโคโรน่า,ข่าวทั่วไป